37. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 460 της 13/26 Ιουν. 1979 (ΦΕΚ Α' 138) Περί ιδρύσεως τακτικών εδρών παρά τη Πολυτεχνική Σχολή του Πανεπιστημίου Πατρών. Άρθρον μόνον.-Ιδρύονται παρά τη Πολυτεχνική Σχολή του Πανεπιστημίου Πατρών αι κάτωθι τακτικαί έδραι: Ι.Χημικής Μηχανικής Α', έχουσα ως περιεχόμενον: Θεωρία μεταφοράς μάζης, Εξίσωσις γενικής διαχύσεως. Σύγχρονος διάχυσις και ροή. Μεταφορά μάζης κατά τας χημικάς αντιδράσεις. Μεταφορά μάζης μεταξύ επιφανειών. Μεταφορά ενέργειας. Σύγχρονος μεταφορά μάζης και θερμότητος. Διάφοροι τύποι αποστάξεως και υπολογισμός αποστακτικών στηλών με την βοήθειαν υπολογιστού. Ρόφησις, εκχύλισις, ξήρανσις, κρυστάλλωσις διήθησις και εφαρμογαί τούτων εις βιομηχανικήν κλίμακα. 2.Χημικής Μηχανικής Β', έχουσα ως περιεχόμενον: Θεωρίαι βασικών τύπων χημικών δράσεων. Ομογενείς, ετερογενείς και καταλυτικαί χημικαί αντιδράσεις. Κινητική χημικών δράσεων. Ταχύτης χημικών δράσεων κατά LANGMUIR-HINSHELWOOD. Συστήματα δράσεων μη παρουσιάζοντα στάσιμον κατάστασιν. Διάφοροι τύποι χημικών αντιδραστήρων. Ισόθερμοι αντιδραστήρες. Φαινόμενα μεταφοράς μάζης και ενεργείας εις αδιαβατικούς αντιδραστήρας. Αντιδραστήρες εις σειράν (αντιδραστήρες "καταρράκτες"). Σχεδίασις αντιδραστήρων και βελτιστοποίησις τούτων. 3.Χημικής θερμοδυναμικής, έχουσα ως περιεχόμενον: Πρώτος Θερμοδυναμικός νόμος. Θερμοχωρητικότης. Θερμοχημεία. Δεύτερος θερμοδυναμικός νόμος. Συνάρτησις εντροπίας. Ελευθέρα ενέργεια και χημικαί ισορροπίαι. Τρίτος θερμοδυναμικός νόμος. Μοριακή ενέργεια της εντροπίας, της ελευθέρας ενεργείας και των χημικών ισορροπιών. Ισορροπίαι φάσεων. Συστήματα εξ ενός, δύο και τριών συστατικών. Ιδανικά διαλύματα, ενεργότης, απόσταξις, ανάμιξις υγρών, διάλυσις στερεών. Πραγματικά διαλύματα, τήγματα, ηλεκτρολύται. Χρησιμοποίησις των θερμοδυναμικών συναρτήσεων και δεδομένων εις προβλήματα χημικής μηχανικής. Θεωρία αδιαβατικών αντιδραστήρων. Θερμοδυναμική μη αντιστρεπτών μεταβολών. 4.Αστικού Σχεδιασμού, έχουσα ως περιεχόμενον: Εξέλιξις των οικισμών, Πληθυσμός. Αστική οικονομία. Ανάλυσις Πολεοδομικής δομής - Σχεδιασμός της χρήσεως της γης. Δυναμική της αναπτύξεως. Ειδικοί τομείς Πολεοδομικού Σχεδιασμού. Κεντρικαί λειτουργίαι και κεντρικαί περιοχαί. Αστικαί Μεταφοραί και οδική κυκλοφορία. Πολεοδομικός Σχεδιασμός. Μεθοδολογία και Τεχνική Πολεοδομικού Σχεδιασμού. Ο ρόλος του δημοσίου και του ιδιωτικού τομέως εις την διαμόρφωσιν του Πολεοδομικού περιβάλλοντος. Πολεοδομικοί κανονισμοί. Διαδικασία Πολεοδομικών Εφαρμογών. 